



 CANLLAW DEFNYDDIOL I OEDOLION

# TOCYNNAU

* Mae tocyn Oedolyn a Babi yn £10 (£5 yr un).
* Mae tocynnau Oedolyn ychwanegol yn £5 yr un a thocynnau Babi ychwanegol yn £5 yr un.
* Mae tocynnau ychwanegol yn gyfyngedig er mwyn sicrhau bod y babanod yn cael y profiad gorau posib.
* Mae’n rhaid i bob aelod o’r grŵp, gan gynnwys babanod, gael tocyn.
* Nid yw seddi wedi’u cadw, fe fyddwn yn dangos i chi ble i eistedd ar y diwrnod.

# CYN Y SIOE

Wrth gyrraedd, bydd Cyfaill Cynulleidfa Theatr Iolo yn eich croesawu chi. Pan fydd hi’n amser mynd i mewn i’r awditoriwm, byddwn yn dangos i chi ble i eistedd gyda’ch babi. Byddwch yn eistedd gyda’ch babi ar y llawr ar ardal wedi’i charpedu. Bydd ambell i gadair ar gael i’r rheiny sydd ddim am eistedd ar y llawr.

YN YSTOD Y SIOE

Mae’r perfformiad yn para rhwng 20 i 25 munud – yn dibynnu ar faint mae’r babanod yn chwerthin! Yn syth ar ôl y perfformiad bydd sesiwn ‘Aros a Chwarae’ 20 munud o hyd i’r babanod (ac i chi). Bydd y profiad cyfan yn para 45 munud.

Bydd ein Cyfaill Cynulleidfa yn aros yn yr awditoriwm drwy gydol y perfformiad, ac ar gael i’ch helpu chi petaech angen.

# Rydyn ni’n awyddus iawn i annog y babanod i ymateb ym mha bynnag ffordd y maent eisiau – drwy chwerthin, creu synau bach, gwneud sylw (os ydynt wedi dechrau siarad!), neu drwy igian! Os yw eich babi’n teimlo’n anesmwyth gyda’r profiad newydd yma (er ei fod wedi’i gynllunio i fod yn gyflwyniad tyner i theatr), rydyn ni’n aml yn sylwi bod babanod yn setlo unwaith eto os fyddwch yn sefyll ar eich traed ac yn symud ychydig yn bellach i ffwrdd. Cyn hir maent yn ddigon bodlon i aros a gwylio gweddill y perfformiad. Os yw eich babi wir wedi cynhyrfu, gallwch fynd â nhw allan a’u bwydo neu’u cwtshio a dod yn ôl pan fyddwch yn teimlo’u bod nhw’n barod.

# CYFLEUSTERAU I RIENI A BABANOD

## Mae yna gyfleusterau newid babanod ym mhob canolfan ar ein taith. Bydd ein cyfaill cynulleidfa yna i’ch croesawu chi ar y diwrnod ac yn gallu dangos y ffordd i chi neu eich helpu chi gydag unrhyw anghenion eraill. Mae croeso i chi fwydo o’r fron/frest/botel yn yr awditoriwm. Nodwch os gwelwch yn dda mae’n bosib na fydd cyfleusterau twymo poteli ar gael ym mhob canolfan, felly gofynnwch i’r ganolfan ymlaen llaw.

## CWESTIYNAU CYFFREDIN GAN GYNULLEIDFAOEDD

**I ba oedran mae’r sioe hon yn addas?**

Mae’r sioe hon yn addas i fabanod 6-18 mis oed yn unig. Mae hyn oherwydd bod babanod ifanc iawn yn rhy fach i fwynhau’r perfformiadau, tra bod plant hŷn yn annhebygol o ymwneud â’r sioe ac yn gallu tynnu sylw’r babanod. Am y rheswm yma, ac fel bod modd i bawb fwynhau’r perfformiadau’n llawn, gofynnwn yn garedig i chi beidio â dod â phlant iau na phlant hŷn (gan gynnwys brodyr a chwiorydd y babanod) i’r perfformiad hwn.

Mi rydym, fodd bynnag, yn deall y gallai’r perfformiad hwn fod o ddiddordeb i’r rheiny sydd â phlentyn hŷn sydd ag anabledd neu oediad mewn datblygiad. Rydym yn ymddiried ynoch chi fel rhieni neu ofalwyr i wneud penderfyniad sy’n iawn i’ch teulu chi, ond fe ofynnwn i chi gysylltu â ni i drafod eich anghenion cyn archebu fel y gallwn ni eich helpu i wneud penderfyniad ar sail gwybodaeth. Gallwch siarad gydag aelod o’n tîm drwy ffonio 029 2061 3782 neu drwy e-bostio hello@theatriolo.com**Pa mor hir yw’r perfformiad?**

Mae’r perfformiad yn para rhwng 20 i 25 munud – yn dibynnu ar faint mae’r babanod yn chwerthin! Yn syth ar ôl y perfformiad bydd sesiwn ‘Aros a Chwarae’ 20 munud o hyd i’r babanod (ac i chi). Bydd y profiad cyfan yn para 45 munud.

## Mae Sarah a Kevin wedi arbrofi gyda hyd perfformiadau dros y blynyddoedd ac wedi darganfod mai dyma yw’r hyd perffaith ar gyfer yr oedran yma. Mae ymennydd babanod yn gwneud gwaith pwysig yn dysgu ac yn tyfu yn y cyfnod yma, ac yn aml byddant angen gorffwys neu gysgu ar ôl profiad synhwyraidd fel Baby, Bird & Bee \ Babi, Aderyn a’r Wenynen. Pa fath o seddau fydd yn y perfformiad?

## Mi fydd babanod a’u hoedolion yn eistedd ar lawr wedi’i garpedu o flaen yr ardal berfformio. Mae hyn yn golygu y gall eich babi eistedd yn gyfforddus, neu ymestyn ar eu bol petai well ganddynt. Os ydynt yn hoffi symud o gwmpas, mae croeso iddynt gropian, rolio ac ati, ond fe ofynnwn i chi oedolion sicrhau nad ydynt yn mynd i mewn i’r ardal berfformio, neu eich bod yn estyn amdanyn nhw’n gyflym os ydyn nhw’n mynd i’r gofod hwnnw.

## Petai well gennych chi beidio / os nad ydych yn gallu eistedd ar y llawr, mi fydd ambell i gadair ar gael hefyd.

**Beth os yw fy mabi yn crio yn ystod y perfformiad?**

Peidiwch â phoeni! Fe wyddom fod babanod yn crio am bob math o resymau ac mae’n hollol arferol yn ystod profiad newydd, yn enwedig os ydynt yn teimlo braidd yn ansicr. Os yw eich babi yn cynhyrfu rydyn ni’n aml yn sylwi bod babanod yn setlo unwaith eto os fyddwch yn sefyll ar eich traed ac yn symud ychydig yn bellach i ffwrdd. Cyn hir maent yn ddigon bodlon i aros a gwylio gweddill y perfformiad. Os yw eich babi wir yn cynhyrfu, gallwch fynd â nhw allan a’u bwydo neu’u cwtshio a dod yn ôl pan fyddwch yn teimlo’u bod nhw’n barod.

**Beth os oes angen i mi fwydo fy mabi yn ystod y sioe?**

Mae croeso i chi fwydo o’r fron/frest/botel ar unrhyw adeg yn ystod y perfformiad.Os fyddai’n well gennych chi adael y gofod perfformio i fwydo’ch babi, mae croeso i chi wneud a dychwelyd pan fyddwch yn barod.

**Beth os oes angen newid fy mabi yn ystod y sioe?**

Os oes angen newid clwt eich babi, fe ofynnwn yn garedig i chi ddefnyddio cyfleusterau newid y ganolfan. Mae croeso i chi ddychwelyd unwaith rydych yn barod.

**Oes yna rywle i adael fy mhram?**

Bydd gan bob canolfan drefniadau gwahanol ar gyfer gadael pramiau, felly rydym yn argymell cysylltu â’r ganolfan ymlaen llaw i ofyn.

## Mae gen i ragor o gwestiynau…

Os oes gennych chi ragor o gwestiynau, cysylltwch â ni drwy e-bostio hello@theatriolo.com neu drwy ffonio 029 2061 3782 a byddwn yn hapus i’ch helpu.